**În atenția managerilor școlari!**

Prin prezenta, Direcția Învățământ atenţionează instituţiile de învăţământ din subordine cu privire la necesitatea respectării regulilor tehnicii de securitate în perioada rece a anului şi evitarea cazurilor de incendii în procesul organizării activităţilor de Revelion la finele semestrului şi în timpul vacanţei de iarnă 2017-2018.

În acest scop, conducătorii instituțiilor de învățământ de toate nivelurile vor asigura funcționalitatea acestora prin:

- menținerea unui regim termic optim în sălile de studii;

- stocarea rezervelor de combustibil pe întreaga perioadă rece a anului;

- asigurarea funcționării sistemelor de încălzire în regim econom în perioada vacanței de iarnă pentru a nu pune în pericol deteriorarea acestora în cazul temperaturilor joase;

- instruirea elevilor și studenților în ajunul și pe parcursul vacanței de iarnă cu privire la securitatea vieții și sănătății pe timp de iarnă.

*Concomitent, se recomandă şi următoarele măsuri de profilaxie:*

* manifestările cultural-artistice să se desfăşoare în săli în care să fie create toate condiţiile de asigurare a securităţii contra incendiilor;
* aceste încăperi să fie dotate, conform cerinţelor, cu telefon şi cu mijloace de primă intervenţie în caz de incendiu (stingătoare);
* în apropierea bradului de revelion se interzice aprinderea oricăror materiale combustibile (lumânări, focuri de artificii, petarde ş.a.);
* persoanele responsabile de organizarea festivităţilor sunt obligate să fie prezente în clădire până la încheierea festivităţilor, organizând supravegherea permanentă a copiilor, cu implicarea pedagogilor şi părinţilor;
* toate activităţile preconizate vor fi organizate în afara lecţiilor, în perioada 21 decembrie 2017 - 08 ianuarie 2018.

Suplimentar la cele menţionate, Direcția Învățământ solicită conducătorilor instituţiilor de învățământ de toate nivelurile de a revedea şi executa, în caz de necesitate, a tuturor prescripţiilor organelor supravegherii de stat privind apărarea contra incendiilor, în vederea înlăturării deficienţelor evidenţiate anterior, pe parcursul anului curent.

Organele locale de specialitate în domeniul învăţământului vor informa şi organiza în acest scop managerii şi cadrele didactice din instituţiile de învăţământ subordonate.

**În cazul unor situații excepționale se va anunța imediat inspectorul patron.**

Șefa Direcției Învățământ Valentina TONU